Dum aliquis de rebus propriis sanctæ confert æcclesiæ aliquid, futuro feneratur Domino. Ideo ego, in Dei nomine, Enricus, pro animæ salute, dono Deo, Petro etiam et Paulo Cluniaco monasterio, quartam partem de medietate partis meæ æcclesiæ que est in territorio Augustiduno, in villa quæ vocatur Vallis, in honore sanctæ Mariæ, [cum] omnibus ibi ad me pertinentibus, hoc est de silva, de pratis, de molendinis, de terris cultis et incultis, semper quartam partem de supradicto. Testes Vuigo, Mainfredus, Erbertus. Actum anno XXX regnante Rotberto rege.